## Pravilnik o kalendaru rada osnovnih škola za školsku 2001./2002. godinu

### NN 19/2001 (9.3.2001.), Pravilnik o kalendaru rada osnovnih škola za školsku 2001./2002. godinu

# MINISTARSTVO PROSVJETE I ŠPORTA

if !supportEmptyParas endif

349

Na temelju članka 41., stavka
3. Zakona o osnovnom škol­stvu (»Narodne novine«, br. 59/90, 27/93, 7/96),
ministar prosvjete i športa donosi

## PRAVILNIK

### O KALENDARU RADA OSNOVNIH ŠKOLA ZA ŠKOLSKU 2001./2002. GODINU

Članak 1.

Ovim pravilnikom propisuje se
trajanje nastavne godine, odnosno početak i završetak nastave, broj i trajanje
obrazovnih razdoblja, trajanje učeničkih odmora i broj radnih dana u osnovnim školama
za školsku 2001./2002. godinu.

Članak 2.

Nastavna godina počinje 10. rujna 2001. godine.

Nastavna godina završava 7.
lipnja 2002. godine u petodnevnom radnom tjednu, odnosno 8. lipnja 2002. godine
u šestodnevnom radnom tjednu za učenike iz Zadarske, Šibensko-kninske,
Splitsko-dalmatinske i Dubrovačke županije. Za učenike iz ostalih županija
nastavna godina završava 14. lipnja 2002. godine u petodnevnom radnom tjednu,
odnosno 15. lipnja 2002. godine u šestodnevnom radnom tjednu.

Nastavna godina se ustrojava
u dva obrazovna razdoblja.

Prvo obrazovno razdoblje
traje od 10. rujna do 21. prosinca 2001. godine u petodnevnom radnom tjednu,
odnosno 22. prosinca 2001. godine u šestodnevnom radnom tjednu.

Drugo obrazovno razdoblje
traje od 7. siječnja do 7. lipnja 2002. godine u petodnevnom radnom tjednu,
odnosno do 8. lipnja 2002. godine u šestodnevnom radnom tjednu za učenike iz
Zadarske, Šibensko-kninske, Splitsko-dalmatinske i Dubrovačke županije. Za učenike
iz ostalih županija drugo obrazovno razdoblje traje od 7. siječnja do 14.
lipnja 2002. godine u petodnevnom radnom tjednu, odnosno do 15. lipnja 2002.
godine u šestodnevnom radnom tjednu.

Članak 3.

Osnovna škola obvezna je
tijekom nastavne godine ostvariti broj radnih dana potreban za provedbu broja
nastavnih sati po nastavnim predmetima, utvrđen propisanim nastavnim planom i
programom. I to najmanje 175 radnih dana u petodnevnom radnom tjednu, odnosno
210 radnih dana u šestodnevnom radnom tjednu.

Ako škola ne ostvari
propisani nastavni plan i program i broj radnih dana propisan stavkom prvim
ovoga članka, nastavna se godina može produljiti odlukom županijskog ureda,
odnosno grad­skog ureda Grada Zagreba nadležnog za školstvo, uz prethodnu
suglasnost Ministarstva prosvjete i športa.

Članak 4.

Zimski odmor učenika počinje
22. prosinca 2001. godine u petodnevnom radnom tjednu, odnosno 23. prosinca
2001. godine u šestodnevnom radnom tjednu, a završava 6. siječnja 2002. godine.

Proljetni odmor učenika
Zadarske, Šibensko-kninske, Split­sko-dalmatinske i Dubrovačke županije počinje
28. ožujka, a za­vr­­šava 1. travnja 2002. godine. Proljetni odmor učenika iz
ostalih županija počinje 25. ožujka, a završava 1. travnja 2002. godine.

Ljetni odmor učenika
Zadarske, Šibensko-kninske, Splitsko-dalmatinske i Dubrovačko-neretvanske županije
počinje 8. lipnja 2002. godine u petodnevnom radnom tjednu, odnosno 9. lipnja
2002. godine u šestodnevnom radnom tjednu. Ljetni odmor učenika ostalih županija
počinje 15. lipnja 2002. godine u peto­dnevnom radnom tjednu, odnosno 16.
lipnja 2002. godine u šesto­dnevnom radnom tjednu.

Članak 5.

Godišnjim planom i programom
rada škole utvrđuje se plan i raspored propisanog broja radnih dana potrebnih
za provedbu nastavnog plana i programa te broj, plan i raspored ostalih radnih
dana tijekom školske godine potrebnih za druge odgojno-obrazovne programe škole,
školske priredbe, natjecanja, dan škole, dan župe, općine i grada te za izlete,
ekskurzije i slično.

Članak 6.

U posebnim okolnostima, koje
nije bilo moguće predvidjeti i planirati godišnjim planom i programom rada škole,
škola može odstupiti od rokova utvrđenih ovim pravilnikom, o čemu odlučuje Ministarstvo
prosvjete i športa na zahtjev škole i prijedlog županijskog ureda, odnosno
gradskog ureda Grada Zagreba nadležnog za školstvo.

Članak 7.

Ovaj pravilnik stupa na snagu
osmog dana od dana objave u »Narodnim novinama«.

Klasa: 602-02/01-01/346
Urbroj: 532/1-01-1
Zagreb, 2. ožujka 2001.

Ministar
**dr. sc. Vladimir Strugar**, v. r.

if !supportEmptyParas endif

Pravilnik, NN 19/2001-349